Diari Oficial de la Generalitat Valenciana


Sumari del DOGV 4659, del 29-12-2003 (2003/13613)

ORDE de 18 de desembre de 2003, de la Conselleria d'Infraestructures i Transport, per a la modificació de les tarifes dels servicis de transport públic de viatgers en vehicles automòbils de turisme de l'Àrea de Prestació Conjunta de València.
--------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2003/12/18/(1)/dof/vci/html**

### Dades del document

Número de DOGV
:   4659

Data del DOGV
:   29-12-2003

Secció del DOGV
:   I. DISPOSICIONS GENERALS

Número del document
:   2003/13894


Data del document
:   18-12-2003

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * València
    * tarifa de viatgers
    * legislació
    * transport de viatgers
    * taxi
    * transport públic

ORDE de 18 de desembre de 2003, de la Conselleria d'Infraestructures i Transport, per a la modificació de les tarifes dels servicis de transport públic de viatgers en vehicles automòbils de turisme de l'Àrea de Prestació Conjunta de València. [2003/M13566]
  
Els servicis de transport públic discrecional de viatgers per carretera, prestats amb vehicles de menys de nou places, inclosa la del conductor, i proveïts d'autorització de l'Àrea de Prestació Conjunta de València es troben sotmesos al règim d'autorització administrativa, amb subjecció al règim que disposa l'Orde de 29 d'abril de 1986, de la Conselleria d'Obres Públiques, Urbanisme i Transports. Esta orde va establir el règim tarifari i les seues condicions d'aplicació per als servicis de transport públic de viatgers en automòbils de turisme de l'Àrea de Prestació Conjunta de València. Les tarifes corresponents s'han anat fixant i actualitzant successivament per mitjà de les oportunes ordes de la Conselleria.
  
L'increment dels costos d'explotació experimentat des de l'aprovació de l'Orde de 20 de desembre de 2002, sobre règim tarifari d'estos servicis, l'estructura i quanties dels quals han sigut degudament analitzats, aconsella la seua actualització i la consegüent revisió de les tarifes d'aplicació. Així mateix, s'ha introduït un nou concepte tarifari, la «baixada de bandera nocturna», amb l'objectiu de potenciar l'oferta de prestació del servici en horari nocturn.
  
El director de l'Entitat Pública de Transport Metropolità de València, d'acord amb el que estipula l'incís final de la lletra a) de l'apartat 2 de l'article 23 dels seus Estatuts, aprovats per Acord del Consell de la Generalitat de 5 d'octubre de 2001, és l'òrgan competent per a formular la proposta de revisió tarifària, i correspon a la Comissió Executiva acordar la proposta esmentada i al conseller d'Obres Públiques, Urbanisme i Transports, de conformitat amb el que disposen els paràgrafs primer i quart de l'article 13 de l'Orde de 29 de gener de 1986, la seua aprovació per mitjà d'una orde.
  
En el procediment d'elaboració de la present orde s'ha sol·licitat l'informe del Consell d'Operadors del Taxi, s'han analitzat les propostes que, individualment, han presentat les associacions i centrals sindicals del sector i han sigut oïts els ajuntaments pertanyents a l'Àrea de Prestació Conjunta de València, així com les associacions de consumidors i usuaris, tal com establix l'article 13 de l'Orde de 29 de gener de 1986.
  
Per tot això, amb l'informe previ de la Comissió de Preus de la Generalitat Valenciana, vist l'article 13 de l'Orde de 29 de gener de 1986, de la Conselleria d'Obres Públiques, Urbanisme i Transports, per la qual es crea l'Àrea de Prestació Conjunta de València per als servicis de transport públic de viatgers en automòbils de turisme i de conformitat amb l'article 35 de la Llei 5/1983, de 30 de desembre, de Govern Valencià i l'article 8 del Decret 114/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Infraestructures i Transport,
  
ORDENE
  
Article 1
  
Els servicis de transport públic de viatgers en automòbils de turisme de l'Àrea de Prestació Conjunta de València que es realitzen o transcórreguen en l'àmbit territorial de l'Àrea es regiran per les tarifes següents, impost sobre el valor afegit inclòs:
  
Baixada de bandera 1: 1,15 euros
  
Baixada de bandera 2: 1,40 euros
  
Tarifa 1
  
Preu per km recorregut: 0,68 euros
  
Preu per hora d'espera: 12,60 euros
  
Tarifa 2
  
Preu per km recorregut: 0,80 euros
  
Preu per hora d'espera: 14,50 euros
  
Tarifa 3
  
Preu per km recorregut: 0,88 euros
  
Preu per hora d'espera: 16,00 euros
  
Suplement per servicis amb origen a l'aeroport de Manises: 2,60 euros
  
Mínim de percepció: 2,75 euros.
  
Article 2
  
1. Es considera horari diürn el comprés entre les 06.00 hores i les 22.00 hores del mateix dia.
  
2. Es considera horari nocturn el comprés entre les 22.00 hores d'un dia i les 06.00 hores del dia següent
  
3. Les tarifes assenyalades en l'article primer s'aplicaran de la manera següent:
  
Zona A:
  
- En dia laboral i horari diürn s'aplica la tarifa 1.
  
- En dia laboral i horari nocturn s'aplica la tarifa 2.
  
- En dissabtes i festius, tant en horari diürn com nocturn, s'aplica la tarifa 2.
  
Zona B:
  
- En dia laboral i horari diürn s'aplica la tarifa 2.
  
- En dia laboral i horari nocturn s'aplica la tarifa 3.
  
- En dissabtes i festius, tant en horari diürn com nocturn, s'aplica la tarifa 3.
  
Baixada de bandera:
  
- En horari diürn s'aplica la baixada de bandera 1.
  
- En horari nocturn s'aplica la baixada de bandera 2.
  
Article 3
  
Els conductors dels vehicles facilitaran als clients canvi de fins a 20 euros. Si el canvi que s'ha de tornar fóra superior a 20 euros, el conductor tindrà dret a continuar amb el taxímetre en marxa fins que no se li proporcione l'import del servici o bitllet de 20 euros.
  
Article 4
  
En tots els vehicles de l'Àrea de Prestació Conjunta de València s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació.
  
Article 5
  
Les tarifes assenyalades en la present orde s'aplicaran segons les condicions establides en l'Orde de 29 d'abril de 1986, de la Conselleria d'Obres Públiques, Urbanisme i Transports i en els termes en què estiguen vigents.
  
Article 6
  
La quantitat establida com a mínim de percepció es podrà cobrar sempre que, finalitzat el servici, aquella siga superior a la quantia que marque el taxímetre i en substitució d'esta última, mai de forma addicional.
  
Article 7
  
El valor monetari de cada salt de taxímetre serà de cinc cèntims d'euro (0,05 e).
  
Article 8
  
Quan se sol·licite un servici via telefònica a qualsevol de les associacions d'emissores de l'Àrea de Prestació Conjunta de València, el taxista que preste el servici haurà d'arribar al punt d'arreplegada del passatger sense que el taxímetre excedisca de les quantitats màximes que es determinen a continuació:
  
Zona A: màxim 2,30 euros.
  
Zona B: màxim 3,20 euros.
  
Dins de la zona B s'establix com a excepció un màxim de 4,90 euros per a aquells servicis sol·licitats des de distàncies de l'àrea superiors o iguals als següents punts de referència:
  
Cervezas El Águila N-III
  
Desviació del Palmar CV-500
  
Centre de Rehabilitació de Llevant CV-35
  
Estos màxims s'aplicaran amb independència de l'hora i dia de la setmana en què se sol·liciten els servicis.
  
Disposicions addicionals
  
Primera
  
Les zones A i B a què es referix esta orde són les que així estan delimitades i definides en l'annex de l'Orde de 29 d'abril de 1986, de la Conselleria d'Obres Públiques, Urbanisme i Transports, per la qual s'establix el règim tarifari i les seues condicions, del transport de viatgers en automòbils de turisme de l'Àrea de Prestació Conjunta de València.
  
Segona
  
A l'efecte de l'aplicació de les tarifes, tindran la consideració de festius en l'Àrea de Prestació Conjunta de València els dies que hagen sigut declarats d'esta manera per a la ciutat de València durant la vigència de la present orde, així com també els dies 17 i 18 de març, 24 i 31 de desembre.
  
Disposició transitòria
  
Les presents tarifes únicament podran percebre's una vegada estiguen introduïdes en el taxímetre, i no es pot cobrar cap complement addicional a l'import que marque este, llevat, si és procedent, del suplement dels servicis amb origen a l'aeroport i la quantia establida com a mínim de percepció en la forma, per a esta última, prevista en l'article 6.
  
Disposició derogatòria
  
Queda derogada l'Orde de la Conselleria d'Obres Públiques, Urbanisme i Transports de 20 de desembre de 2002, per la qual es modifiquen les tarifes dels servicis de transport públic de viatgers en automòbils de turisme, de l'Àrea de Prestació Conjunta de València, així com totes les disposicions d'igual o inferior rang que s'oposen al que disposa esta orde.
  
Disposicions finals
  
Primera
  
Es faculta el director de l'Entitat de Transport Metropolità de València per al desplegament, l'aplicació i la interpretació de la present orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 18 de desembre de 2003
  
El conseller d'Infraestructures i Transport,
  
JOSÉ RAMÓN GARCÍA ANTÓN


Còpia Permalink ELI